<https://www.juoksufoorumi.fi/topic/6094-energiankulutus-tankkaus-triathlonin-aikana/#comment-186970>
<http://schema.org/text>
"Malto on siis hydrolysoitua maissitärkkelystä , ts. glukoosipolymeeriä eli glukoosiketjuja jotka alkaa ruuansulatuksessa hajota glukoosiksi ja sitä on tarjolla eri pituisina molekyyleinä. Tuota ketjujen pituutta kuvaa DE-arvo eli mitä matalampi DE-arvo sitä pidempiketjuista sokeria.  \n \nMalto tosiaan imeytyy hitaammin ja nostaa verensokeria tasaisemmin kuin glukoosi, mutta varmaan olennaisin hyöty malto vs. glukoosi on se, että tietyn määrän hiilihydraattia sisältävän maltoliuoksen osmoottinen väkevyys on matalampi kuin saman määrän glukoosia sisältävän liuoksen. Jos tehdään vaikkapa urheilujuoma jossa on 10% glukoosi + vähän suolaa niin se on aina väkevämpää kuin soluneste. Suolistossa tällainen juoma 'imee' nestettä elimistöstä suoleen ja aiheuttaa ylimääräistä hölskymistä ja jopa hetkellistä kehon kuivumista. Koska osmoottinen väkevyys riippuu vain aktiivisten partikkelien määrästä niin suurimolekyylisempi malto ei samassa hh-vahvuudessa aiheuta tuollaista ilmiötä ja siksi se on usein vahvojen juomien pohjana. "
<https://www.juoksufoorumi.fi/topic/6094-energiankulutus-tankkaus-triathlonin-aikana/>